Document ID: 32007R0225

KOMISSION ASETUS (EY) N:o 225/2007,
annettu 1 päivänä maaliskuuta 2007,
neuvoston asetuksessa (EY) N:o 1493/1999 säädetystä rakenneuudistusta ja uusiin lajikkeisiin siirtymistä koskevasta tuesta viinivuodeksi 2006/2007
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 80 artiklan b alakohdan,
sekä katsoo seuraavaa:
(1)
Asetuksen (EY) N:o 1493/1999 13 artiklan 3 kohdassa säädetään, että rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999 (2) mukaisesti tavoite 1 -alueiksi luokitelluilla alueilla yhteisön osuus rakenneuudistuksen ja uusiin lajikkeisiin siirtymisen kustannuksista on enintään 75 prosenttia kyseisistä kustannuksista.
(2)
Asetus (EY) N:o 1260/1999 kumottiin Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetulla neuvoston asetuksella (EY) N:o 1083/2006 (3). Asetuksen (EY) N:o 1260/1999 3 artiklan 1 kohdan mukaisesti tavoite 1 -alueet ovat tilastollisen alueluokituksen II-tasoa (NUTS II) vastaavia alueita, joiden ostovoimapariteetilla mitattu bruttokansantuote (BKT) asukasta kohti on vähemmän kuin 75 prosenttia yhteisön keskiarvosta. Asetuksen (EY) N:o 1083/2006 5 artiklan 1 kohdan mukaisesti kyseiset alueet ovat oikeutettuja rahoitukseen lähentymistavoitteen perusteella. Eräät alueet, jotka ovat kuuluneet tavoite 1 -alueisiin, eivät kuulu lähentymistavoitteeseen.
(3)
Se aiheuttaa erityisiä käytännön ongelmia sovellettaessa viinivuodeksi 2006/2007 laadittuja ja hyväksyttyjä rakenneuudistusta ja uusiin lajikkeisiin siirtymistä koskevia suunnitelmia alueilla, jotka oli luokiteltu tavoite 1 -alueiksi asetuksen (EY) N:o 1260/1999 mukaisesti ja jotka eivät ole enää oikeutettuja lähentymistavoitteen mukaiseen rahoitukseen rakennerahastoista asetuksen (EY) N:o 1083/2006 nojalla. Yhden varainhoitovuoden sisällä on vaikeaa erottaa toisistaan maksuja, jotka ovat oikeutettuja erisuuruisiin yhteisön rahoitusosuuksiin. Sen vuoksi on aiheellista säätää, että asetuksen (EY) N:o 1493/1999 13 artiklan 3 kohdan soveltamista jatketaan viinivuonna 2006/2007 tavoite 1 -alueilla.
(4)
Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 1493/1999 13 artiklan 3 kohtaa sovelletaan viinivuonna 2006/2007 alueisiin, jotka on luokiteltu tavoite 1 -alueiksi asetuksen (EY) N:o 1260/1999 mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä maaliskuuta 2007.

Labels: 19
6